Oficiālais Vēstnesis L 080 , 30/03/1996 Lpp. 0048 - 0050



Komisijas Regula (EK) Nr. 569/96 (1996. gada 29. marts), ar ko groza Regulu (EEK) Nr. 1362/87 un Regulu (EEK) Nr. 1158/91 attiecībā uz sausā vājpiena iepirkšanu un privātās uzglabāšanas atbalsta piešķiršanu, kā arī Regulu (EEK) Nr. 1756/93, ar ko nosaka noteicošo dienu lauksaimniecības konversijas likmei, kas piemērojama pienam un piena produktiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 2931/95 [2], un jo īpaši tās 7. panta 5. punktu un 28. pantu, ņemot vērā Padomes 1992. gada 28. decembra Regulu (EEK) Nr. 3813/92 par norēķinu vienību un konversijas likmēm, kas piemērojamas kopējā lauksaimniecības politikā [3], kurā jaunākie grozījumi izdarīti ar Regulu (EK) Nr. 150/95 [4], un jo īpaši tās 6. panta 2. punktu, tā kā no 1996. gada 1. marta ar Padomes Regulu (EK) Nr. 1538/95 [5] atcēla Padomes 1968. gada 20. jūlija Regulu (EEK) Nr. 1014/68, ar ko paredz vispārīgus noteikumus par sausā vājpiena valsts rezervi [6], kurā jaunākie grozījumi izdarīti ar Regulu (EEK) Nr. 3577/90 [7]; tā kā daži Regulas (EEK) Nr. 1014/68 noteikumi ir iekļauti 7. pantā Regulā (EEK) Nr. 804/68, kas grozīta ar Regulu (EK) Nr. 1538/95; tā kā Regulas (EEK) Nr. 1014/68 atcelšanas rezultātā Komisijas 1978. gada 30. marta Regula (EEK) Nr. 625/78 par sīki izstrādātiem piemērošanas noteikumiem attiecībā uz sausā vājpiena valsts rezervi [8], kurā jaunākie grozījumi izdarīti ar Regulu (EK) Nr. 1802/95 [9], tika pārstrādāta pēc precizējumiem; tā kā pēc tam no 1996. gada 1. marta ar Komisijas 1996. gada 22. februāra Regulu (EK) Nr. 322/96, ar ko paredz sīki izstrādātus piemērošanas noteikumi par sausā vājpiena valsts rezervi [10], tika atcelta arī Regula (EEK) Nr. 625/78; tā kā Komisijas 1987. gada 18. maija Regulā (EEK) Nr. 1362/87, ar ko paredz sīki izstrādātus noteikumus Padomes Regulas (EEK) Nr. 777/87 piemērošanai attiecībā uz sausā vājpiena iepirkšanu un privātas uzglabāšanas atbalsta piešķiršanu [11], kurā jaunākie grozījumi izdarīti ar Regulu (EK) Nr. 1137/94 [12], Komisijas 1991. gada 3. maija Regulā (EEK) Nr. 1158/91 par sausā vājpiena iepirkšanu, ko konkursa kārtībā veic intervences aģentūras [13], kurā jaunākie grozījumi izdarīti ar Regulu (EK) Nr. 1802/95, un Komisijas Regulā (EEK) Nr. 1756/93 [14], kurā jaunākie grozījumi izdarīti ar Regulu (EK) Nr. 315/96 [15], ir atsauces uz Regulu (EEK) Nr. 1014/68 un Regulu (EEK) Nr. 625/78; tā kā šīs atsauces ir jāaizstāj ar atsaucēm uz Regulu (EK) Nr. 322/96 un tā kā turklāt Regulā (EEK) Nr. 1158/91 būtu jāizdara grozījumi tā, lai norādītu veidu, kādā, pamatojoties uz sausā vājpiena proteīnu saturu, ir jāaprēķina iepirkuma cena; tā kā attiecībā uz sausā vājpiena privātās uzglabāšanas shēmu Regulas (EEK) Nr. 1362/87 5. pantā nosaka, ka gadījumā, ja sausais vājpiens ir paredzēts eksportam, neievērojot parasti piemērojamos noteikumus, tiklīdz ir izbeidzies līgumā paredzētais trīsdesmit dienu periods, uzņēmējs var pārtraukt tā uzglabāšanu; tā kā šī atkāpe tiek lietota reti, jo lieki sarežģī shēmas pārvaldību, un tā kā tādēļ tā būtu jāatceļ; tā kā šai regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulu (EEK) Nr. 1362/87 groza šādi: 1. Tās 1. panta 3. punktā vārdus "Regula (EEK) Nr. 625/78" aizstāj ar vārdiem "Komisijas Regula (EK) Nr. 322/96 [16]." 2. Regulas 2. panta 2. punktu groza šādi: a) šā punkta a) apakšpunktu aizstāj ar šādu: "a) ir izgatavots ražotnē, kura apņemas pastāvīgi veikt Regulas (EK) Nr. 322/96 2. panta 1. punkta b) apakšpunktā paredzētos ierakstus;" b) šā punkta e) apakšpunktu aizstāj ar šādu: "e) atbilst maksimāli atļautajiem radioaktivitātes līmeņiem, kas piemērojami saskaņā ar Kopienas noteikumiem; piemēro līmeņus, kuri noteikti Padomes Regulas (EEK) Nr. 737/90 3. pantā [*] OV L 82, 29.3.1990., 1. lpp.. Produkta radioaktīvā piesārņojuma līmeni kontrolē tikai tad, ja ir tāda situācija, un tikai tik ilgi, cik vajadzīgs. Ja nepieciešams, kontroles ilgums un joma tiek noteikta saskaņā ar procedūru, kas izklāstīta Regulas (EEK) Nr. 804/68 30. pantā." 3. Regulas 5. pantu svītro. 2. pants Ar šo Regulu (EEK) Nr. 1158/91 groza šādi: 1. Tās 1. panta otrajā daļā vārdus "Regula (EEK) Nr. 625/78" aizstāj ar vārdiem "Regula (EK) Nr. 322/96 [*] OV L 45, 23.2.1996., 5. lpp.." 2. Regulas 3. panta 1. punktu aizstāj ar šādu: "1. Pretendenti var piedalīties konkursā tikai - attiecībā uz sauso vājpienu, kas izgatavots 21 dienu pirms galīgā piedāvājumu iesniegšanas datuma; Regulas (EK) Nr. 322/96 III pielikuma e) punkta otrajā teikumā minētajā gadījumā šis periods ir trīs nedēļas, - ja viņi rakstiski apņemas ievērot Regulas (EK) Nr. 322/96 4. panta 6. punktu." 3. Regulas 7. panta 1. punkta otrās daļas c) apakšpunktu aizstāj ar šādu: "c) noliktava, kurā tas jānogādā. Piemēro Regulas (EK) Nr. 322/96 5. un 6. pantu." 4. Regulas 9. pantu aizstāj ar šādu: "9. pants Periodā, kas sākas 120. dienā pēc sausā vājpiena pārņemšanas un beidzas 140. dienā, intervences aģentūra samaksā iepirkuma cenu pretendentam, kurš ir uzvarējis. Maksājumu veic par katru pārņemto daudzumu ar noteikumu, ka ir pārbaudīta atbilstība 1. panta otrās daļas prasībām. Iepirkuma cenu aprēķina šādi: - ja proteīnu saturs beztauku sausnā ir 35,6 % vai lielāks, tad iepirkuma cena ir tāda, kā norādīts piedāvājumā, - ja proteīnu saturs beztauku sausnā ir zem 35,6 %, bet ne mazāks par 31,4 %, tad iepirkuma cena ir tāda, kā norādīts piedāvājumā, atņemot "d", ko aprēķina šādi: d = piedāvājuma cena x [(0,356 - proteīnu saturs) x 1,75]. Proteīnu saturu nosaka, izmantojot Regulas (EK) Nr. 322/96 I pielikumā noteikto metodi." 5. Regulas 10. pantu aizstāj ar šādu: "10. pants Piemēro Regulas (EK) Nr. 322/96 2. un 3. pantu." 3. pants Regulas (EEK) Nr. 1756/93 pielikuma C daļas C.I iedaļas 1. punktu un D daļas 3. punktu aizstāj ar šādu: Regula | Iesaistītās summas | Piemērojamā lauksaimniecības konversijas likme | "1. (EK) Nr. 322/96 | Iepirkuma cena | Lauksaimniecības konversijas likme, kas piemērojama dienā, kad produktus pārņem intervences aģentūras" | "3. (EK) Nr. 322/96 | Auzglabāšanas izmaksas, kas minētas 4. panta 6. punkta otrajā daļā | Lauksaimniecības konversijas likme, kas piemērojama dienā, kad attiecīgās preces tiek pārņemtas | Btransportēšanas papildizmaksas, kas minētas 6. panta 2. punktā | Lauksaimniecības konversijas likme, kas piemērojama dienā, kad attiecīgās preces tiek pārņemtas" | 4. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. To piemēro no 1996. gada 1. marta. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 29. martā Komisijas vārdā — Komisijas loceklis Franz Fischler [1] OV L 148, 28.6.1968., 13. lpp. [2] OV L 307, 20.12.1995., 10. lpp. [3] OV L 387, 31.12.1992., 1. lpp. [4] OV L 22, 31.1.1995., 1. lpp. [5] OV L 148, 30.6.1995., 17. lpp. [6] OV L 173, 22.7.1968., 4. lpp. [7] OV L 353, 17.12.1990., 23. lpp. [8] OV L 84, 31.3.1978., 19. lpp. [9] OV L 174, 26.7.1995., 27. lpp. [10] OV L 45, 23.2.1996., 5. lpp. [11] OV L 129, 19.5.1987., 9. lpp. [12] OV L 127, 19.5.1994., 14. lpp. [13] OV L 112, 4.5.1991., 65. lpp. [14] OV L 161, 2.7.1993., 48. lpp. [15] OV L 44, 22.2.1996., 12. lpp. [16] OV L 45, 23.2.1996., 5. lpp. --------------------------------------------------